tooth bleaching in Toms River NJ
yellow teeth OR
teeth wiki Corte Madera 94925
whiten teeth at home La Mesa 91942
best teeth whitening strips Utah Steil bult wag op Stormers in Nieu-Seeland | Netwerk24
Deur Stephen Nell 17 April 2017 06:51
Die Stormers se breier, Robbie Fleck, gaan waarskynlik een van sy Springbok-flanke weglaat om die tienerflank Cobus Wiese in sy beginspan te akkommodeer vir Saterdag se Superrugby-wedstryd teen die Crusaders in Christchurch.
Robbie Fleck / Gallo Images
Wiese het die afgelope naweek se nederlaag van 16-29 teen die Leeus met ’n skouerbesering misgeloop. Hy was egter deel van die toergroep wat Sondagmiddag die reistog Nieu-Seeland toe aangedurf het.
Voor verlede week is Wiese vir twee wedstryde agtereenvolgens bo Nizaam Carr verkies. Dit kan vandeesweek moontlik weer die geval wees, hoewel die kaptein, Siya Kolisi, dalk ook ’n blaaskans gegun kan word. In daardie geval sal Wiese by Carr en Sikhumbuzo Notshe in die lostrio aansluit.
Ook terug in die prentjie is die skrumskakel Dewaldt Duvenage, wat die afgelope naweek gerus het.
Die Nieu-Seelandse senter Shaun Treeby toer ook saam en sal waarskynlik binne die volgende paar weke sy buiging vir die Stormers maak.
Met wedstryde teen die Highlanders en Hurricanes wat volg op Saterdag s’n teen die Crusaders, gaan die Stormers ’n moeilike stryd voer om vinnig weer op die wenpad te kom.
Die Crusaders is die enigste onoorwonne span in die reeks, terwyl die Hurricanes slegs een van hul sewe wedstryde verloor het. Die Highlanders het nog nie hul ritme gevind nie en as daar ’n wedstryd is om as’t ware te “teiken”, is dit seker dié een in Dunedin.
Om voor die toer te verloor is nie ideaal nie. Ons moet dit maar op die ken vat en aanbeweeg,
“Om voor die toer te verloor is nie ideaal nie, maar ons kyk nou vorentoe na die toer van Nieu-Seeland. Ons sou seker iewers verloor het en ons moet dit maar op die ken vat en aanbeweeg,” sê Fleck.
“Jy kry nie taaier as hierdie reeks nie. Die Leeus het gewys waartoe hulle in staat is en jy speel elke naweek teen ’n sterk span. Ons moet nou teen ’n onoorwonne span weer die perd opsaal.”
Soos sy eweknie by die Leeus, Johan Ackermann, meen Fleck die gang van Saterdag se stryd op Nuweland is in die kwartier onmiddellik ná rustyd bepaal. Die Stormers het toe verwoed aangeval, maar kon eenvoudig nie deur die Leeus se verdediging kom nie.
“Ons moes punte aangeteken het, maar krediet aan die Leeus, hulle verdediging was uitstekend. Dit het vir hulle selfvertroue gegee,” sê Fleck.
“Het ons ’n drie gedruk sou die momentum dalk in ons guns gedraai het, maar dit het nie so uitgedraai nie. Die nederlaag is teleurstellend, maar ook deel van die span se groei.”
Ons moet so gou moontlik aan die werk spring.Ons moet op toer onmiddellik aan die gang kom.
Die Stormers gaan na verwagting vroegoggend Dinsdag in Auckland land. Hulle gaan daar voorberei voordat daar later in die week Christchurch toe gereis word.
“Ons moet so gou moontlik aan die werk spring. Ons het die afgelope week gesukkel om weer aan die gang te kom ná die wedstryd teen die Chiefs. Ons moet op toer onmiddellik aan die gang kom.”
Die Stormers se toergroep is: Bjorn Basson, Nizaam Carr, Kurt Coleman, Jan de Klerk, Pieter-Steph du Toit, Dan du Plessis, Robert du Preez, Dewaldt Duvenage, Eben Etzebeth, JC Janse van Rensburg, Oli Kebble, Cheslin Kolbe, Siya Kolisi, Dan Kriel, Dillyn Leyds, Wilco Louw, Frans Malherbe, SP Marais, Bongi Mbonambi, Sikhumbuzo Notshe, Ramone Samuels, Shaun Treeby, Chris van Zyl, Alistair Vermaak, Jano Vermaak, EW Viljoen, Cobus Wiese.
Leeus se lakwerk lê Stormers lam